CELEX: 62008CB0563
Language: da
Date: 2010-10-06 00:00:00
Title: Sag C-563/08: Domstolens kendelse (Syvende Afdeling) af 6. oktober 2010 — Carlos Sáez Sánchez og Patricia Rueda Vargas mod Junta de Andalucía og Manuel Jalón Morente m.fl. (anmodning om præjudiciel afgørelse fra Juzgado de lo Contencioso-Administrativo n o 2 de Granada — Spanien) (Procesreglementets artikel 104, stk. 3, første afsnit — artikel 49 TEUF — etableringsfrihed — offentlig sundhed — apoteker — nærhed — befolkningens forsyning med lægemidler — driftsbevilling — territorial fordeling af apoteker — indførelse af grænser baseret på et kriterium om befolkningstæthed — minimumsafstand mellem apoteker)

29.1.2011   
            
            
               DA
            
            
               Den Europæiske Unions Tidende
            
            
               C 30/10
            
         Domstolens kendelse (Syvende Afdeling) af 6. oktober 2010 — Carlos Sáez Sánchez og Patricia Rueda Vargas mod Junta de Andalucía og Manuel Jalón Morente m.fl. (anmodning om præjudiciel afgørelse fra Juzgado de lo Contencioso-Administrativo no 2 de Granada — Spanien)
   (Sag C-563/08) (1)
   
   (Procesreglementets artikel 104, stk. 3, første afsnit - artikel 49 TEUF - etableringsfrihed - offentlig sundhed - apoteker - nærhed - befolkningens forsyning med lægemidler - driftsbevilling - territorial fordeling af apoteker - indførelse af grænser baseret på et kriterium om befolkningstæthed - minimumsafstand mellem apoteker)
   2011/C 30/16
   Processprog: spansk
   
      Den forelæggende ret
   
   Juzgado de lo Contencioso-Administrativo no 2 de Granada
   
      Parter i hovedsagen
   
   
      Sagsøgere: Carlos Sáez Sánchez og Patricia Rueda Vargas
   
      Sagsøgte: Junta de Andalucía og Manuel Jalón Morente m.fl.
   
      Sagens genstand
   
   Anmodning om præjudiciel afgørelse — Juzgado Contencioso-Administrativo no 2 de Granada — fortolkning af artikel 43 EF — lovgivning, der fastsætter betingelser for åbning af nye apoteker — grænser under hensyn til befolkningstal og behovet for at opretholde en minimumsafstand mellem apoteker
   
      Konklusion
   
   Artikel 49 TEUF skal fortolkes således, at den i princippet ikke er til hinder for en national lovgivning som den, der er omhandlet i hovedsagen, og som fastsætter grænser for udstedelsen af bevillinger til at etablere nye apoteker ved at fastsætte at
   
               —
            
            
               der i hver apotekszone som udgangspunkt kun kan etableres et apotek per 2 800 indbyggere
            
         
               —
            
            
               et yderligere apotek kun kan etableres, når denne tærskel overskrides, idet dette apotek etableres for den befolkningsdel, der overstiger 2 000 indbyggere, og
            
         
               —
            
            
               hvert apotek skal overholde en minimumsafstand, der som hovedregel er på 250 meter, i forhold til de eksisterende apoteker.
            
         Artikel 49 TEUF er dog til hinder for en sådan national lovgivning, såfremt hovedreglerne om 2 800 indbyggere eller 250 meter i alle de geografiske zoner, som udviser særlige demografiske kendetegn, forhindrer, at der etableres et tilstrækkeligt antal apoteker, der kan sikre en passende apoteksforsyning, hvilket det tilkommer den nationale ret at efterprøve.
   
      (1)  EUT C 69 af 21.3.2009.